Le Mespris de la vie et consolation contre la mort/« L’on ne s’estonne point que la mort sommeilleuse »
# Le Mespris de la vie et consolation contre la mort/« L’on ne s’estonne point que la mort sommeilleuse »

### CCCXX.

L'on ne s'estonne point que la mort sommeilleuse Ensuive au jour luisant, & que les hommes las Prennent dedans leut lit quelque peu de soulas Quand le soir a vestu sa robbe tenebreuse

L'homme ne doit aussi quand la mort ombrageuse Esprouve dessus nous les violens fracas De ses trais meurtrissans, en faire plus de cas Que s'il venoit à naistre en la terre outrageuse

Le naistre & le mourir à tous est naturel Et n'y a rien ca bas qui ne soit temporel Que la fuitte des ans incontinent devore

Celuy la le savoit qui des siens asseuré De la mort de son fils au combat demeuré Je l'avoy fait mortel respond Anaxagore.

